ORDENANZA REGULADORA DA CONCESIÓN DE AXUDAS INDIVIDUAIS A DEPORTISTAS GUARDESES
ADMINISTRACIÓN LOCAL — Municipal — Guarda, A (Ordenanzas e Regulamentos, 22/04/2016)

1. O Concello da Guarda, no seu labor de promoción e apoio ó deporte e consciente das dificultades económicas polas que atravesan aqueles deportistas que participan en competicións oficiais, realizará anualmente unha convocatoria para a concesión de axudas que teñan por obxecto axudar a sufragar os diversos gastos de desprazamento, material e outros dos deportistas guardeses máis destacados.2. O Concello da Guarda consignará nos orzamentos anuais unha partida dedicada a esta finalidade. Na convocatoria anual fixarase a contía asignada a cada un dos grupos nos que pode ser encadrado o deportista solicitante da axuda.1. Poderán participar nesta convocatoria os deportistas e técnicos que reúnan os seguintes requisitos: a. Practicar un deporte federado. b. Estar inscrito no Padrón Municipal, dende o primeiro día do período subvencionable a ter en conta pola convocatoria. c. Dispoñer de licenza deportiva vixente ao menos dende o primeiro día do período subvencionable a ter en conta pola convocatoria. d. Non estar incurso en causa de exclusión ou prohibición do artigo 13.2 e 13.3 da Lei 38/2003, Xeral de Subvencións, e artigo 10.2 e 10.3 da Lei 9/2007, de Subvencións de Galicia. e. Non estar cumprindo sanción firme por infracción disciplinaria ou administrativa en materia deportiva, calificada como grave ou moi grave. f. Manter todos os requisitos anteriores, ao menos, ata a data de xustificación da axuda.2. O incumprimento dalgún dos requisitos establecidos no parágrafo primeiro determinará a exclusión do solicitante como posible adxudicatario.3. Un deportista só poderá solicitar unha axuda por unha única modalidade deportiva. Esta axuda é compatible con outras axudas.4. Será indispensable, para optar á concesión da axuda, ter xustificado a concedida, se é o caso, a do ano anterior. O orzamento total figurará na convocatoria das axudas en función do orzamentos xeral do Concello da Guarda do exercicio ó que corresponda imputalo e executarase con cargo ao programa que en cada convocatoria se indique.1. As solicitudes formalizaranse no impreso oficial que estará a disposición dos interesados no rexistro do Concello da Guarda, e presentaranse no rexistro Xeral do Concello da Guarda, por correo ou por Portelo Único da Xunta de Galicia, debendo nestes dous últimos casos enviar o resgardo correspondente ao Concello, ben por fax, telegrama ou ao correo electrónico designado na convocatoria.2. O prazo de presentación das solicitudes será de vinte días hábiles dende o día seguinte á publicación da convocatoria correspondente no Boletín Oficial da Provincia de Pontevedra.3. Os solicitantes achegarán os seguintes documentos: a) Fotocopia compulsada do Documento Nacional de Identidade, ou do pasaporte (en caso de cidadáns de países da Unión Europea), ou da tarxeta de residente en vigor (en caso doutras nacionalidades). b) Fotocopia compulsada da Licencia Federativa ao menos dende o primeiro día do período subvencionable a ter en conta na convocatoria. c) Declaración responsable de estar inscrito no Padrón Municipal da Guarda ao menos dende o primeiro día do período subvencionable a ter en conta na convocatoria. d) No caso de menores de idade, ademais da fotocopia compulsada do DNI ou otro documento previsto no apartado anterior, adxuntarase o do pai ou nai ou tutor e fotocopia compulsada do Libro de Familia. e) Certificado da federación correspondente, no que se indique a clasificación obtida polo solicitante nos Campionatos a que se refire o Anexo I, e número de licencia en vigor, ao menos dende o primeiro día do período subvencionable a ter en conta na convocatoria. f) Certificado da federación no que se acredite que o solicitante non está cumprindo sanción firme por infracción disciplinaria ou administrativa, en materia deportiva, calificada como grave ou moi grave. g) Declaración responsable do solicitante de que o interesado non está incurso en algunha das causas determinadas no artigo 13.2 e 13.3 da Lei 38/2003, Xeral de Subvencións, e artigo 10.2 e 10.3 da Lei 9/2007, de Subvencións de Galicia. h) Declaración responsable do solicitante sobre a obtención doutras subvencións, axudas e ingresos para a mesma finalidade que a prevista na convocatoria. i) Declaración responsable de que o solicitante non ten débedas en período executivo de pago co Concello da Guarda, Xunta de Galicia, Axencia Tributaria e Seguridade Social.4. Finalizado o prazo de presentación de solicitudes, poderá requirirse ó solicitante, no prazo improrrogable de dez días hábiles, que achegue a documentación omitida ou modifique no seu caso a presentada se resultase procedente. Transcorrido o devandito prazo sen que o interesado achegue a documentación solicitada entenderase que renuncia á axuda solicitada.5. Os datos recollidos terán carácter confidencial e serán de uso reservado do Concello da Guarda.1. Someterse a cantas actuacións de comprobación e control se consideren necesarias por parte do Concello da Guarda, achegando toda a información que lle sexa requirida no exercicio das devanditas actuacións.2. Cumprir coa Lei Antidopaxe vixente (se o Concello o considera pertinente, o beneficiario estará obrigado a acreditar o cumprimento mediante informe da Federación correspondente ou certificado médico). 3. Comprometerse a obrar e cumprir, en todo momento, coas regras e valores do “Xogo Limpo” publicadas polo Consello Superior de Deportes.4. Colaborar co Concello da Guarda naqueles programas e eventos de carácter benéfico ou de promoción do deporte para os que sexan requiridos sempre que llo permita o seu calendario de competicións e sexa autorizado polo club e ou federación correspondente.5. Publicitar a súa condición de bolseiro do Concello da Guarda se é compatible cos compromisos publicitarios do club e/ou federación, nos actos socias, redes socias, competicións e actividades deportivas nas que participe.6. Promocionar A Guarda mediante a imaxe institucional que o Concello determine, tanto na súa indumentaria coma nalgún outro elemento susceptible de imaxe. O cumprimento deste punto deberá contrastarse con documentación fotográfica.1. A concesión das axudas realizarase polo sistema de concorrencia competitiva.2. A instrución do procedemento corresponderá ó órgano que se designe na convocatoria, debendo realizar cantas instrucións estime necesarias para a determinación, coñecemento e comprobación dos datos en virtude dos cales deba formularse proposta de resolución.3.—As actividades de instrución comprenderán a petición de cantos informes estime necesarios para resolver e que sexan esixidos polas normas que regulan a subvención.4.—Para o estudio das solicitudes constituirase unha Comisión de Avaliación integrada polos membros que determine a correspondente convocatoria, entre os que se incluirán cando menos unha persoa proposta por cada un dos grupos políticos con representación municipal. Unha vez avaliadas, a Comisión de Avaliación emitirá informe no que se concrete o resultado da avaliación efectuada.5.—Todas as notificacións derivadas das actuacións de instrución realizaranse a través da web oficial do Concello da Guarda e do taboleiro de anuncios.6.—O órgano instrutor, á vista do expediente e do informe de avaliación, formulará proposta de resolución provisional, debidamente motivada, que deberá notificarse polos medios anteriormente descritos, e concederase aos interesados un prazo de 10 días para presentar alegacións.7.—Examinadas as alegacións presentadas polos interesados, formularase proposta de resolución definitiva, que deberá expresar o solicitante ou solicitantes para os que se propón a concesión da subvención, e a súa contía, especificando a avaliación e os criterios seguidos para efectuala.8.—O expediente deberá conter o informe do órgano instructor no que conste que da información que obra no seu poder desprendese que os beneficiarios cumpren todos os requisitos necesarios para acceder ás mesmas.9.—No caso de que a cantidade orzamentada fose inferior ó número de solicitudes presentadas merecedoras de obtención de axudas, procederase ó prorrateo entre os beneficiarios do importe consignado no orzamento á vista do informe do instrutor e proposta da Comisión de Avaliación.10.—O baremo para a avaliación das solicitudes será o establecido no Anexo I.11.—As axudas non son acumulativas, valorándose para a súa concesión os méritos de maior rango no cadro de baremación (Anexo I) 12.—Tampouco serán acumulativas as axudas por logros conseguidos dentro do mesmo grupo do cadro de baremación, na mesma especialidade deportiva.13.—Unha vez aprobada a proposta de resolución definitiva, e de acordo co previsto no artigo 89 da Lei 30/1992, de 26 de novembro, de Réxime Xurídico das Administracións Públicas e de Procedemento Administrativo Común, e, no seu caso na correspondente convocatoria, o Alcalde ou concelleiro en quen delegue resolverá o procedemento. A resolución contendrá os seguintes extremos: 13.1 Relación de solicitantes ós que se lle concede a subvención.13.2 Obxecto subvencionado 13.3 Contía concedida 13.4 Mención expresa de que as restantes solicitudes se entenderán desestimadas.13.5 Recursos que se poderán interpoñer contra esta e prazo de presentación destes.13.6 Calquera outra condición particular que deba cumprir o beneficiario.14.—A resolución de concesión publicarase no Boletín Oficial da Provincia.15.—O prazo máximo de resolución será de tres meses a partir do día seguinte a aquel en que finalice o prazo de presentación de solicitudes. Se transcorrido o devandito prazo non houbese resolución expresa, as solicitudes presentadas poderán entenderse desestimadas por silencio administrativo, sen prexuízo da obriga de resolver.1. Para xustificar a axuda concedida, os deportistas beneficiarios deberán presentar a documentación xustificativa da mesma no prazo que se determine e que nunca será superior a dous meses.2. A citada documentación compoñerase de: — Facturas e demais documentos de valor probatorio equivalente no tráfico xurídico mercantil ou con eficacia administrativa a nome do beneficiario por importe igual ou superior á cantidade concedida, así como xustificante do pago das mesmas que se efectuará necesariamente mediante transferencia bancaria cando o importe da factura sexa superior a 150€. — Indicación expresa de que se realizou o fin para o que a subvención foi concedida. — Declaración doutras axudas concedidas, con expresión de que o conxunto das axudas percibidas non superaron o gasto realizado. — Certificado bancario de número de conta.3. Considéranse actividades e gastos subvencionables os seguintes: — Gastos derivados da adquisición e compra de material e equipamento técnico deportivo para o adestramento e a competición. — Gastos derivados dos desprazamentos necesarios para a consecución dos obxectivos deportivos previstos. — Revisións médicas, probas de esforzo, e outros que poidan ser recoñecidos como indispensables para a actividade. Non serán gastos subvencionables: — Os xuros debedores de contas bancarias — Os xuros, recargos e sancións administrativas — Os gastos de procedementos xudiciais 4.—Poderán realizarse pagos anticipados que supondrán entregas de fondos con carácter previo á xustificación, como financiación necesaria para poder levar a cabo as actuacións inherentes á subvención. Para poder ser beneficario de estos anticipos deberá presentarse garantía na forma que se determine na convocatoria.